དགུ་བ་ཡེ་ཤེས་རྩེ་རྒྱལ་ལྟ་བའི་འཕྱོངས་ཞེས་པ་ནི།ཡེ་ཉིད་ཇི་བཞིན་མའི་གནས་ལུགས་སྣང་མེད་བློ་ལས་འདས་པ་ཆེན་པོ་དེོ་ཉེད་སུ་ཡིས་མ་མཛད་གང་གིས་མ་བཅོས་ཅི་ལ་ཡང་ཉམས་ང་མེད་པར་སྤྱི་རྒྱ་བརླབས་ཀྱིས་གཅོད་པའི་གཞི་རང་འབྱུང་གི་ཡེ་ཤེས་དེ་ཉིད་ལྟ་བ་ཀུན་གྱི་བླ་རུ་གྱུར་ཅིང་ཐེག་པ་དགུའི་ཡང་རྩེར་སོན་པ་ཀུན་ལས་རྣམ་པར་རྒྱལ་བས་དེ་ཇི་སྐད་དུ།ཡེ་ནི་ཐོག་མ་དུས་མཐའ་མི་མེད་དབྱིངས།ཤེས་ནི་སེམས་ཉིད་རིག་རྩལ་རྒྱུན་མ་འགགརྩེ་ནི་འཁོར་བ་མྱང་འདས་རྫོགས་པས་རྩེ།རྒྱལ་ནི་ཐེག་པ་འོག་མས་འགྲན་ཟླ་བྲལ།རྒྱུ་འབྲས་མཐར་ཐུག་འཁོར་འདས་འུབས་སུ་ཆུད།ཡེ་ཤེས་རྩེ་རྒྱལ་དོན་ལ་བརྗོད་དུ་མེད་ཅེས་སོ།དེ་ལ་ཀློང་སྡེ་དང།སེམས་སྡེ།མན་གི་སྡེ་དང་གསུམ་དུ་ཡོད་པའི།ཀློང་སྡེ་ཞེས་པ་ནི་སྤྱིར་གཞི་ཇི་བཞིན་ཉིད་ཀྱི་སྐྱེ་མཆེད་ལ་གསལ་སྟོང་གིས་མཐས་རེག་ཀྱང་མན་ངག་ཟབ་མོས་བསྟན་ཚུལ་ལ་བོན་དབྱིངས་སམ་ཇི་བཞིན་ཉིད་གཙོ་བོ་བསྟན་པ་དང་རྩལ་ལམ་སྐྱེ་མཆེད་གཙོ་བོ་བསྟན་པའི་མན་ངག་སོགས་ཡོད་པས་བོན་ཉིད་ཀྱི་དབྱིངས་སྐྱེ་བ་མེད་པའི་ཀློང་དེ་གཙོ་བོ་སྟོན་པས་ན་ཀློང་སྡེ་དང་།དེའི་གཞུང་ནི།རྫོགས་པ་ཆེན་པོ་ཀློང་ཆེན་བསྒྲགས་པ་སྐོར་གསུམ་སོགས་ཇི་བཞིན་ཉིད་གཙོ་བསྟན་པའི་གཞུང་རྣམས་སོ།སེམས་སྡེ་ཞེས་པ་ནི་སྐྱེ་མཆེད་དམ་རོལ་བ་གཙོ་བོ་བསྟན་པས་དེ་གཞུང་ནི་རྫོགས་པ་ཆེན་པོ་སེམས་སྨད་སྡེ་དགུ་སོགས་སེམས་ཕྱོགས་ཀྱི་རྒྱུད་རྣམས་སོ།མན་ངག་གི་སྡེ་ཞེས་པ་ནི་འཁོར་འདས་ཐམས་ཅད་གཉིས་མེད་མཉམ་པ་ཆེན་པོ་གཙོ་བོ་བསྟན་པས་དེ་གཞུང་ནི་རྫོགས་པ་ཆེན་པོ་མན་ངག་བཀའ་རྒྱུད་སྐོར་བཞི་སོགས་མན་ངག་གི་རྒྱུད་སྡེ་རྣམས་ཡིན་ཏེ་དེ་དག་ནི་གཞུང་འགའ་ཞིག་གི་ངག་དོན་ལ་གཞིགས་ན་དེ་ལྟར་ཡིན་པར་སེམས་སོ།དགེའོ།།